钦定古今图书集成/明伦汇编/闺媛典/第201卷 > 陈钦明妻华氏
## 钦定古今图书集成/明伦汇编/闺媛典/第201卷 > 陈钦明妻华氏

按《常熟县志》：“华氏，生员陈钦明妻，无锡人，鸿胪复诚
之女。嘉靖甲子，钦明文战弗利，愤死。华年二十五，子
绳武仅弥月。翁文周时宦广东，华持家抚孤，门庭肃
然。翁归好客，烹鲜击肥，咄嗟而办。既没，家难四作，华
割田房以让之，怡怡如也。万历甲午，绳武举乡试，华
遂斋心皈佛，年六十七卒。巡按及学使俱表其门。”